Woord van die week: slentersjiekArgieffoto (Foto: freephotocc, Pixabay) Woord: slentersjiek Betekenis: (t.o.v. kleredrag) Informeel, maar tog netjies en deftig genoeg vir ‘n partytjie of ‘n relatief ontspanne werksomgewing: Slentersjiek skoene in warm bruine en suede. Rond dit af met ‘n trilby-hoed en lugmagsonbril (Huisgenoot, 29 Sept. 2011,bylae, 32) OOK: slenterdrag Betekenis: Drag wat gewoonlik gemaklik en informeel is en hoofsaaklik gedra word wanneer daar ontspan word; sinoniem ontspanningsdrag (minder gebruiklik): Chris trek sy kreukelvrye lang broek, sy oopnekhemp en seilskoene aan — die naaste aan slenterdrag wat hy homself toelaat (A.M. Louw: Perdepoort, 1975, 132). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.